Aardklop: Spring vinnig vir dié produksiesPa maak vir my ŉ vlieër, pa met Sandra Prinsloo, Waldemar Schultz, Wilhelm van der Walt (Foto: Aardklop) Aardklop-feesgangers stroom vanjaar in hul duisende na Potchefstroom om ŉ sitplek te kry in een van die 350 vertonings wat in die loop van die week te sien is. Delmari van Zyl, die fees se bemarkingskoördineerder, het vroeër aan Maroela Media gesê kaartjieverkope is reeds 30% hoor as dieselfde tyd verlede jaar. Laatslapers wat dus eers oor die naweek die pad na Potchefstroom gaan aandurf sal vinnig moet spring om nog ŉ kaartjie vir ŉ produksie te koop. Hier is wat jy moet weet: Aardklop word nog tot 8 Oktober in Potchefstroom aangebied. Kaartjies vir alle produksies is beskikbaar by Computicket. Toegang tot die feesterrein op Die Bult kos R20. ŉ Weekkaartjie sal jou R60 uit die sak jaag. Vir meer inligting, besoek Aardklop se webwerf. Aardklop ondersteun die Teaterbystandsfonds – die kunste en vermaaklikheidsbedryf se enigste hulpfonds. As geregistreerde niewinsgewende-organisasie (wat 18 A Belastingaftrekkingsertifikate uitreik) is die TBF totaal afhanklik van donasies om veral hulpbehoewende bejaarde kunstenaars te onderhou. Jou donasie is die applous wat ŉ lewe kan red.